מאמר בנושאלמה כל ההתחלות קשות ? למה חשוב לעשות כל הזמן התחלה חדשה ?
נושא המאמר: למה כל ההתחלות קשות ? למה חשוב לעשות כל הזמן התחלה חדשה ?
אך דע כי כפי שכבר התבאר המקום והתכונה שבה הכי קשה לך, היא המקום שבו יש לך הכי המון פוטנציאל התקדמות. הדברים שהכי קשה לך להתמודד איתם הם הדברים שאם תתמודד איתם אז שם תוכל ליצור לעצמך פריצות דרך. מכאן ניתן להבין כי אם כל ההתחלות קשות, אז עליך לנסות כל הזמן לעשות התחלות חדשות, עליך לפעול כל הזמן באותה צלילות מחשבתית והתלהבות של נקודת ההתחלה. כשאתה מתחיל לעשות משהו אז יש בך אנרגיה מיוחדת של התחלה, אנרגיה של אמונה עצמית, כוח רצון חזק, ישוב הדעת, שמחה ועוד. התכונות האלו אתה צריך לשמר אותן לאורך כל הביצוע ולא רק בהתחלה ולכן מומלץ מאוד שכל הזמן תעשה התחלות חדשות. פשוט תרגיל את עצמך לחשוב כאילו היום אתה מתחיל הכל מחדש. אל תיתן לעצמך לפעול מתוך הרגל תעשה הכל עם אותה ההתלהבות של נקודת ההתחלה. ואז אם אתה כבר בכל מקרה נמצא עם אותן אנרגיות של ההתחלה, אז בכל מקרה לא הפסדת כלום, אך אם אתה כבר פעלת בגלל ההרגל, אז העוצמה שיש להתחלה החדשה היא תיתן לך אנרגיה נוספת וזריקות עידוד לאורך כל ההתמודדות שלך.
יתרון נוסף שיש להתחלה היא בכך שבנקודת ההתחלה אתה מחובר לעיקר ולתכלית של המשימה. תוך כדי המשימה אתה כבר פועל מתוך הרגל ואתה לעיתים שוכח את המטרה העיקרית של כל המשימה ובכל מקרה התכלית אינה ניצבת בפניך בדיוק כמו בנקודת ההתחלה שבה התכלית בד"כ ברורה וממוקדת יותר (זה רלוונטי גם לנקודת ההתחלה הקודמת שעשית גם אם היא היתה תוך כדי פעולה) . כפי שכבר התבאר החלטות נכונות נובעות מהיכולת להסתכל כל הזמן על התכלית של הכל, כל הטעויות של האדם נובעות מכך שהוא שוכח את התכלית של עצמו. ולכן בשביל עצמך רצוי שתהיה במשך כמה שיותר זמן באותה צלילות המוח והמחשבה כמו בנקודת ההתחלה כדי שתמיד תזכור להיצמד לתכלית על מנת שהפעולות שלך בהווה יהיו טובות יותר. רק לצורך הדוגמא אחד מכללי ההשקעה הנכונה בשוק ההון אומר כי אל תחזיק מניות כי הן כבר אצלך רק בגלל שכבר קנית אותן בעבר, עליך בכל פעם לבדוק האם הייתי קונה את המניה הזו שיש לי גם היום. אם התשובה היא כי היית קונה את אותה המנייה גם היום, אז עליך להחזיק באותה המניה גם עכשיו, אם לא היית קונה את המניה גם היום עליך למכור אותה בהקדם. כלל זה משוק ההון מבוסס בדיוק על הרעיון הנ"ל שאומר כי עליך כל הזמן להתחבר לנקודת ההתחלה שלך עצמך ולזכור מה התכלית של הפעולה שאתה עושה בהווה, האם היא עבור העתיד או שמא היא בגלל העבר. אתה אמור לפעול בשביל ההווה והעתיד ובשום פנים לא לעשות משהו רק כי אתה כבר רגיל לעשות אותו.